AARHUS: 16 spisesteder i Aarhus har i skrivende stund en sur smiley hængende i vinduet.

Én af dem er Tatashe, en jamaicansk madbod hos Aarhus Street Food ved Ny Banegårdsgade.

Ved Fødevarestyrelsens seneste besøg 19. juni var det problemer med håndteringen af fødevarer, der resulterede i den sure smiley og en bøde på 5.000 kroner.

I kontrolrapporten, der var udarbejdet som en ordinær kontrol, skrives der:

"Virksomheden opbevarer emballeret kød på rullebord uden for dør til virksomhed i lukket hal. Temperaturen er målt med indstikstermometer til 9,6C i nakkefilet, omgivelsestemperatur er 23,8 C. Ved kogte kamben er temperaturen målt til 21,1 C i produktet og omgivelsestemperatur til 23,6 C."

Madbodens egen forklaring var, at man lige havde modtaget det fra leverandøren, og derfor straks ville bruge det.

Fødevarestyrelsen bad dog om at få kødet destrueret med det samme, og man kasserede det efterfølgende.

Læs hele rapporten her.

Nedenfor kan du læse om alle de 16 steder i Aarhus, som lige nu må døje med en sur smiley, samt de tre steder i Randers: